ભગવાન શ્રી સ્વામિનારાયણ - પ્રબોધિત સિધ્ધાંત અનુસાર વરતાલના ૧૮મા વચનામૃતમાં કહ્યું છે "તમારા સર્વેનો આચાર્ય ને ગુરુ ને ઉપદેષ્ટા ને ઈષ્ટદેવ હું જ છું." વળી, કારણ સત્સંગની સમજણ મુજબ મોટા મંદિર તથા સંપ્રદાયની રીતિનીતિને ગૌણ કરી સંપ્રદાયના સ્થાપક એવા ભગવાન શ્રી સ્વામિનારાયણની મૂર્તિ અને સિધ્ધાંતને મુખ્ય કર્યાં. અનંત આચાર્યો, ગુરુઓ અને ઉપદેષ્ટાઓની જેમાં પૂર્ણાહુતિ થઈ જાય એવા ઈષ્ટદેવ સ્વામિનારાયણ ભગવાનના દિવ્ય સાંનિધ્યમાં બંને પાર્ષદોને ભાગવતી દીક્ષા આપવાનું નિર્ધાર્યું.